
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧ ΟΣ ΔΕΥΤΕΡΟ _ Αρ. Φύλλου 1097 

6 Δεκεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση ημερών κίνησης εκτός έδρας για εκτέλεση 
υπηρεσίας καθ' υπέρβαση του ανωτάτου ορίου των 
δικαιουμένων . 

Ανάκληση άδειας ίδρυσης και λειτουργίας Ερασιτεχνι¬ 
κής Σχολής Χορού . 

Καθορισμός του αριθμού των επαναπροσλαμβανομέ- 
νων στο ΛΙΜΕΝΙΚΟ ΤΑΜΕΙΟ ΗΡΑΚΛΕΙΟΥ σύμφωνα 
με τις διατάξεις του άρθρου 25 Ν. 2190/94 κατά το 
Β' εξάμηνο 1996 . 

Τροποποίηση της 35696/95 πράξης της Περιφερεια¬ 
κής Διοίκησης Αθηνών . 

Σύσταση ίδιου Ν.Π.Δ.Δ. στο Δήμο Κρ. Βρύσης Ν. Πέλ¬ 
λας με την επωνυμία «9η Σχολική Επιτροπή 2ου Γυ- 
μνασίου Κρ. Βρύσης». 

Κατάργηση Νομικού Προσώπου με την επωνυμία «1η 
Ενιαία Σχολική Επιτροπή 1ου & 2ου Γυμνασίου» και 
σύσταση ίδιου Νομικού Προσώπου με την επωνυμ'ια 
«1η Σχολική Επιτροπή 1ου Γυμνασίου Κρ. Βρύσης» 
Ν. Πέλλας. 

Σύσταση Νομαρχιακής Επιχείρησης στο Ν. Σάμου με 
την επωνυμία «ΝΟΜΑΡΧΙΑΚΗ ΕΠΙΧΕΙΡΗΣΗ ΑΝΑ¬ 
ΠΤΥΞΗΣ ΝΟΜΟΥ ΣΑΜΟΥ». 

Προσθήκη στην παράγραφο 1 του άρθρου 3 του κανο¬ 
νισμού του ΚΑΦ Λιμένων Χανιών - Σούδας. 

Διορθώσεις σφαλμάτων 

Διορθώσεις σφαλμάτων στην 3013428/1114/0098/ 
96 κ.α. Υπουργών Οικονομικών και Γεωργίας. ... 

Διορθώσεις σφαλμάτων στο ΦΕΚ 802/3.9.96 {τ.Β’) 
στο οποίο δημοσιεύθηκε η αριθ. 2324.4/1/96/ 
16.8.96 απόφαση του Υπουργού Εμπορικής Ναυτι- 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2068483/10274/0022 (1) 

Αύξηση ημερών κίνησης εκτός έδρας για εκτέλεση υπη¬ 
ρεσίας καθ’ υπέρβαση του ανωτάτου ορίου των δι- 

καιουμένων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2346/95 (ΦΕΚ 220/30.10.95 
τ.Α’) «Περί δαπανών κινήσεως των μετακινουμένων προ¬ 
σώπων με εντολή του Δημοσίου εντός και εκτός της Επι¬ 
κράτειας για εκτέλεση υπηρεσίας». 

2. Την 2040830/6453/0022/12.6.96 (ΦΕΚ 488/ 
25.6.96 τ.Β’) κοινή Απόφαση των Υπουργών Οικονομικών 
και Υγείας και Πρόνοιας «Περί καθορισμού του αριθμού 
των ημερών που επιτρέπεται να παραμείνουν εκτός έδρας 
οι τακτικοί πολιτικοί δημόσιοι υπάλληλοι του Υπουργείου 
Υγείας και Πρόνοιας, οι οποίοι μετακινούνται για εκτέλεση 
υπηρεσίας». 

3. Το γεγονός ότι η Επαρχία Κόνιτσας επλήγη πρό¬ 
σφατα από ισχυρά σεισμό. 

4. Το 2504/21.8.96 έγγραφο της Δ/νσης Κοινωνικής 
Πρόνοιας της Νομαρχιακής Αυτοδιοίκησης Ιωαννίνων. 

5. Την αριθμ. 1107147/1239/0006Α74.10.96 από¬ 
φαση «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» αποφασίζουμε: 

Εγκρίνουμε την αύξηση των ημερών κίνησης εκτός 
έδρας καθ’ υπέρβαση του ανωτάτου ορίου των δικαιουμέ- 
νων για εκτέλεση υπηρεσίας, των υπαλλήλων της Δ/νσης 
Κοινωνικής Πρόνοιας της Νομαρχιακής Αυτοδιοίκησης Ιω¬ 
αννίνων και μόνο για το έτος 1996, προκειμένου να αντι- 
μετωπισθούν οι ανάγκες που προέκυψαν από τους πρό¬ 
σφατους σεισμούς στην Επαρχία Κόνιτσας ως εξής: 

1. Για τον Προϊστάμενο της Υπηρεσίας από 50 ημέρες 
το έτος σε 100 ημέρες. 

2. Για τους Κοινωνικούς Λειτουργούς και Ψυχολόγους 
από 80 ημέρες το έτος σε 120 ημέρες, και 

3. Για τους Διοικητικούς υπαλλήλους από 50 ημέρες το 
έτος σε 62 ημέρες. 

Η δαπάνη για την αύξηση των ανωτέρω ημερών κίνησης 
εκτός έδρας θα καλυφθεί από το αποθεματικό τους προϋ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


πολογισμού της Νομαρχιακής Αυτοδιοίκησης Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

-♦- 

Αριθ. 52220 (2) 

Ανάκληση άδειας ίδρυσης και λειτουργίας Ερασιτεχνικής 
Σχολής Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ». 
(ΦΕΚ 127/Α/13.5.81), άρθρο 8. 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Αρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 457/83 (ΦΕΚ 174/Α/83) «Ίδρυση και λει¬ 
τουργία Ερασιτεχνικών Σχολών Χορού». 

5. Την αριθμ. ΥΠΠΟ/ΓΝΟΣ/49095/30.10.91 
(ΦΕΚ987/Β/91) Υπουργική απόφαση. 

«Μεταβίβαση αρμοδιοήτων Υπουργού και δικαιώματος 
υπογραφής «Με Εντολή Υπουργού» στο Γενικό Γραμμα¬ 
τέα και τους Προϊσταμένους Διευθύνσεων, Τμημάτων και 
Γραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της «Ερασιτεχνικής Σχολής Χορού Τζούλιας 
Οικονόμου» για τη διακοπή λειτουργίας της με τη λήξη του 
σχολικού έτους 1995-96. 

7. Την αριθ. 13996/31.3.86 (ΦΕΚ 302/Β/24.4.86) 
απόφαση με την οποία χορηγήθηκε άδεια ίδρυσης και λει¬ 
τουργίας Ερασιτεχνικής Σχολής Χορού στην Τζούλια Οι¬ 
κονόμου (στο κτίριο επί της οδού Φυλής 87 - Αθήνα), απο¬ 
φασίζουμε: 

1. Ανακαλούμε την αριθμ. 13996/31.3.86 (ΦΕΚ 302/ 
Β/86) απόφασή μας με την οποία χορηγήθηκε άδεια ίδρυ¬ 
σης και λειτουργίας Ερασιτεχνικής Σχολής Χορού στην 
Τζούλια Οικονόμου στο κτίριο επί της οδού Φυλής 87 - 
Αθήνα, λόγω διακοπής λειτουργίας της Σχολής με τη λήξη 
του σχολικού έτους 1995-96. 

2. Η ανωτέρω απόφαση παύει ισχύουσα. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Νοεμβρίου 1996 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 


Αριθ. 4313.1/44/96 (3) 

Καθορισμός του αριθμού των επαναπροσλαμβανομένων 

στο ΛΙΜΕΝΙΚΟ ΤΑΜΕΙΟ ΗΡΑΚΛΕΙΟΥ σύμφωνα με τις 

διατάξεις του άρθρου 25 Ν. 2190/94 κατά το Β’ εξά¬ 
μηνο 1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28Α/3.3.94). 

2. Την αριθ. 4313.1/12/94/14.10.94 Κοινή απόφαση 
των Υπουργών Προεδρίας της Κυβέρνησης, Οικονομικών 
και Εμπορικής Ναυτιλίας «Καθορισμός, κατά κατηγορία 
και κλάδο, του αριθμού των επαναπροσλαμβανομένων 
στο Λ.Τ. Ηρακλείου σύμφωνα με τις διατάξεις άρθ. 25 Ν. 
2190/94». 

3. Τις διατάξεις του άρθρου 29Α του Ν. 1558/85, το 
οποίο προστέθηκε με το άρθρο 27 του Ν. 2081/92 (ΦΕΚ 
154Α/92). 

4. Την αριθμ. 2042264/275/0021Β/1.7.94) εγκύκλιο 
του Υπουργείου Οικονομικών «Σύνταξη χρονοδιαγράμμα¬ 
τος επαναπροσλαμβανομένων υπαλλήλων σύμφωνα με 
τις διατάξεις του Ν. 2190/94». 

5. Την αριθ. ΔΙΠΙΔΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης «Επαναπρόσ- 
ληψη απολυθέντων» (άρθ. 25 Ν. 2190/94). 

6. Το αριθ. 1872/2148/31.5.1996 έγγραφο του Λ.Τ. 
ΗΡΑΚΛΕΙΟΥ και την αριθ. 2474/2758/17.7.96 βεβαίωση 
Λ.Τ.Η. για την ύπαρξη πίστωσης. 

7. Τις υπηρεσιακές ανάγκες και τις δημοσιονομικές δυ¬ 
νατότητες του Λ.Τ. ΗΡΑΚΛΕΙΟΥ. 

8. Την αριθ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού κια Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

1. Την επαναπρόσληψη ενός (01) απολυθέντος υπαλ¬ 
λήλου με το άρθρο 44 του Ν. 1882/90 στο Λιμενικό Τα¬ 
μείο ΗΡΑΚΛΕΙΟΥ, με βάση τον πίνακα κατάταξης των 
απολυθέντων που καταρτίστηκε κατ’ εφαρμογή των εδα¬ 
φίων β,γ και δ της παρ. 4 του άρθρου 25 του Ν. 2190/94, 
κατά το Β’ εξάμηνο του 1996, καθώς και των οδηγιών της 
ΔΙΠΙΔΔ/Β2/7/1771/20.1.95 εγκυκλίου ΥΠ.Π.Κ. 

2. Η δαπάνη που θα προκύψει από τις διατάξεις της πα- 
ρούσης ανέρχεται στο ποσό των 550.000 δρχ. για το τρέ- 
χον οικονομικό έτος και θα καλυφθεί από την υπάρχουσα 
εγγεγραμμένη πίστωση. Για δε τα επόμενα έτη θα ανέλθει 
στο ποσό των δρχ. 3.200.000 περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Νοεμβρίου 1996 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

Αριθ. 41603 ™ 

Τροποποίηση της 35696/95 πράξης της Περιφερειακής 
Διοίκησης Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦ/ΡΙΑΣ ΑΤΤΙΚΗΣ 
Έχοντας υπόψη: 

1 Την αριθμό 35696/95 απόφαση της Περιφερειακής 
Διοίκησης Αθηνών (ΦΕΚ 902/1.11.95 ΤΒ') όπως τροπο¬ 
ποιήθηκε με την αριθμό 260/51 96 (ΦΕΚ 623/26.7.96 
τβ') και αφορά τη σύσταση νομικού προσώπου «ΚΕΝΤΡΟ 
ΚΟΙΝΩΝΙΚΗΣ ΠΟΛΙΤΙΚΗΣ ΔΗΜΟΥ ΚΗΦΙΣΙΑΣ». 

2. Την αριθμό 435/96 απόφαση του Δημοτικού Συμβου¬ 
λίου του Δήμου Κηφισιάς, αποφασίζουμε: 

Συμπληρώνουμε το άρθρο 2 της 35696/95 απόφασης 
όπως τροποποιηθείσα ισχύει, στους σκοπούς του Ν.Π. 
προστίθεται παράγραφος: 

Παροχή επαγγελματικού επιπέδου υπηρεσιών κοινωνι¬ 
κής υποστήριξης και προώθησης της απασχόλησης πρός 
τις κοινωνικά αποκλεισμένες ομάδες. 

κατά τα λοιπά ισχύει ως έχει η 35696/95 απόφαση μας. 
Από την απόφαση μας αυτή δεν προκαλείται δαπάνη σε 
βάρος του προϋπολογισμού του Δήμου Κηφισιάς. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 18 Νοεμβρίου 1996 

Με εντολή Γεν. Γραμμ. Περιφέρειας 
Ο Προϊστάμενος της Περιφ/κής 
Διοίκησης 

ΔΗΜΗΤΡΙΟΣ Κ. ΠΑΠΑΝΙΚΟΣ 
-♦- 

Αριθ. 9899 (5) 

Σύσταση ίδιου Ν.Π.Δ.Δ. στο Δήμο Κρ. Βρύσης Ν. Πέλλας 
με την επωνυμία «9η Σχολική Επιτροπή 2ου Γυμνασίου 
Κρ. Βρύσης». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΠΕΛΛΑΣ 
Έχοντας υπόψη: 

1. Τις παρ. 8-15 του άρθρου 5 του Ν. 1894/1990 «Για 
την ακαδημία Αθηνών και άλλες εκπαιδευτικές διατάξεις 
(Α 100)». 

2. Το άρθρο 203 του Π.Δ. 410/95 (Δ.Κ.Κ.). 

3. Τις διατάξεις του άρθρου 14 του Ν. 2399/96 (ΦΕΚ 
90 /Τ. Α./27.5.96) σύμφωνα με τις οποίες καταργούνται οι 
περ/κοί Δ/ντές και οι αρμοδιότητες τους θα ασκούνται 
από τους αναπληρωτές αυτών μέχρι της έκδοσης των 
Ο Ε.Υ. των των περιφερειών. 

5. Την αριθμ. 1163/17.3.95 απόφαση του Γενικού 
Γραμματέα Περιφέρειας Κεντρικής Μακεδονίας, με την 
οποία ορίζεται αναπληρωτής του Περ/κού Δ/ντή Γ. Κερα- 
σίδης ΠΕ/Α'. 

6. Την αριθμ. 137/96 απόφαση του Δημοτικού Συμβου¬ 
λίου Κρ. Βρύσης «Περί συστάσεως ιδίου Ν.Π.Δ.Δ. με την 
επωνυμία «9η Σχολική Επιτροπή 2ου Γυμνασ'ιου Κρ. Βρύ- 
σης». 

7. Τις διατάξεις του άρθρου 27 του Ν. 2081/92 (ΦΕΚ 
54/Τ Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις, αποφασί¬ 
ζουμε: 

1. Συστήνουμε ίδιο Νομικό Πρόσωπο με την επωνυμία 
«9η Σχολική Επιτροπή 2ου Γυμνασίου Κρ. Βρύσης». 


2. Σκοπός του Ν.Π. είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλπ. 

β. Η εκτέλεση μικρών έργων για επισκευή και συντή¬ 
ρηση των διδάκτηρίων. 

γ. Η αποκατάσταση φθορών και ζημιών των επίπλων 
εξοπλισμού και γενικά των διδακτιριακών εγκαταστά¬ 
σεων. 

δ. Η φροντίδα για την ανεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία της και γενικό¬ 
τερα η λήψη μέτρων που κρίνονται αναγκαία για την στή¬ 
ριξη της διοικητικής λειτουργίας της μονάδας. 

3. Το Ν.Π. με την επωνυμία 9η Σχολική Επιτροπή 2ου 
Γυμνασίου Κρ. Βρύσης διοικείται από δμελές διοικητικό 
συμβούλιο αποτελούμενο από: 

α. Από 2 Δημοτικούς Συμβούλους, που ορίζονται από το 

Δ.Σ. εκ των οποίων ο ένας θα είναι ο Πρόεδρος του Ν.Π. 

β. Από τον εκάστοτε Δ/ντή του 2ου Γ υμνασ'ιου Κρ. Βρύ¬ 
σης. 

γ. Από έναν εκπρόσωπο του συλλόγου γονέων και κηδο- 
μόνων της 9ης Σχολικής Επιτροπής 2ου Γυμνασίου Κρ. 
Βρύσης. 

δ. Από έναν εκπρόσωπο των μαθητικών κοινοτήτων της 
9ης Σχολικής Επιτροπής 2ου Γυμνασίου Κρ. Βρύσης. 

4. Η θητεία των μελών του Δ.Σ. ακολουθεί την Δημοτική 
περίοδο. 

5. Πόροι του Ν.Π. είναι: 

α. Η μηνιαίος (κατά τον παρόντα χρόνο) εισφορά του 
Δήμου του 12% των 2/3 της τακτικής επιχορήγησης όπως 
προβλέπεται από τις διατάξεις του ισχύοντος άρθρου 25 
του Ν. 1828/89 αναλογικά σύμφωνα με τον αριθμό των 
μαθητών αφού υφίσταται και δεύτερο νομικό πρόσωπο ή 
σύμφωνα με την εκάστοτε νομοθεσία επιχορήγησης σε 
περίπτωση τροποποίησης του Ν. 1828 του άρθρου 25. Γί¬ 
νεται μνεία ότι ανάλογη εισφορά θα έχουν και οι ΟΤΑ και οι 
όμορες Κοινότητες των οποίων οι μαθητές φοιτούν σε 
Σχολικές μονάδες του Δήμου μας και σύμφωνα με τις δια¬ 
τάξεις (παρ. 3 άρθ. 5 του Νόμου η τακτική επιχορήγηση 
πραγματοποιείται, υπολογίζεται επί του πληθυσμιακού 
δεδομένου απογραφών. 

β. Η ετήσια επιχορήγηση του Κράτους, 
γ. Οι προαιρετικές επιχορηγήσεις του ΟΤΑ της έδρας 
και των όμορων Κοινοτήτων δεδομένου ότι το 12% των 
2/3 της τακτικής οικονομικής ενίσχυσης θεωρείται υπο¬ 
χρεωτική. . 

δ. Κάθε είδους εισφορές, δωρεές, κληρονομιές, κλη¬ 
ροδοσίες κλπ. 

ε. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

στ. Πρόσοδοι από την περιουσία του (κινητή και ακί¬ 
νητη). 

ζ. Περιουσία από Δωρεές ημεδαπών και Ελλήνων απο¬ 
δήμων. 

6. Το Ν.Π. εκπροσωπείται στα δικαστήρια και σε κάθε 
δημόσια αρχή ως και σε τράπεζες ΠΔΔ και ΝΠΙΔ από τον 
Πρόεδρο και όταν αυτός απουσιάζει ή κωλύεται από τον 
Αντιπρόεδρο ή τον ορισθόμενο δι’ αποφάσεως του Δ.Σ. 

κωλύεται από τον Αντιπρόεδρο ή τον ορισθόμενο δι’ απο- 
φάοεως του Δ.Σ. 

7. Ακροτελεύτιο άρθρο, κάλυψη δαπάνης. 

Από τις διατάξεις αυτής της δαπάνης δεν προκαλείται 
δαπάνη σε βάρος του προυπ/σμού του Δήμου για το τρέ- 
χον έτος και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 12 Νοεμβρίου 1996 

Με εντολή Γ.Γ.Π. 

Ο Διευθύντης 
ΓΕΩΡΓΙΟΣ ΚΕΡΑΣΙΔΗΣ 

-♦- 

Αριθ. 9898 (6) 

Κατάργηση Νομικού Προσώπου με την επωνυμία «1η 

Ενιαία Σχολική Επιτροπή 1 ου & 2ου Γυμνασίου» και σύ¬ 
σταση ιδίου Νομικού Προσώπου με την επωνυμία «1η 

Σχολική Επιτροπή 1ου Γυμνασίου Κρ. Βρύσης» Ν. Πέλ¬ 
λας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΠΕΛΛΑΣ 
Έχοντας υπόψη: 

1) την αριθ. 5131/95 απόφασή μας «περί συστάσεως 
Σχολικής Επιτροπής με την επωνυμία ««1η Ενιαία Σχολική 
Επιτροπή 1ου & 2ου Γ υμνασίου Κρ. Βρύσης» που περιλαμ¬ 
βάνει το Ιο και 2ο Γυμνάσιο Κρ. Βρύσης. 

2) Τις παρ. 8-15 του άρθρου 5 του Ν. 1894/1990 «Για 
την ακαδημία Αθηνών και άλλες εκπαιδευτικές διατάξεις 
(Α’ 100)». 

3) Το άρθρο 203 του Π.Δ. 410/95 (Δ.Κ.Κ.). 

4) Τις διατάξεις του άρθρου 14 του Ν. 2399/96 (ΦΕΚ 
90/τ.Α’/27.5.96) σύμφωνα με τις οποίες καταργούνται οι 
περ/κοί Δ/ντές και οι αρμοδιότητές τους θα ασκούνται 
από τους αναπληρωτές αυτών μέχρι της έκδοσης των 
Ο.ΕΎ. των περιφερειών. 

5) Την αριθ. 1163/17.3.95 απόφαση του Γ ενικού Γ ραμ- 
ματέα Περιφέρειας Κεντρικής Μακεδονίας, με την οποία 
ορίζεται αναπληρωτής του Περ/κού Δ/ντή ο Γ. Κερασίδης 
ΠΕ/Α. 

6) Την αριθ. 136/96 απόφαση του Δημοτικού Συμβου¬ 
λίου Κρ. Βρύσης «Περί καταργήσεως του Νομικού Προσώ¬ 
που με την επωνυμία «1η Ενιαία Σχολική Επιτροπή 1ου & 
2ου Γυμνασίου» που περιλαμβάνει το Ιο & 2ο Γυμνάσιο 
Κρ. Βρύσης και σύσταση ιδίου Ν.Π. με την επωνυμία «1η 
Σχολική Επιτροπή 1ου Γυμνασίου Κρ. Βρύσης». 

7) Τις διατάξεις του άρθρου 27 του Ν. 2081/92 (ΦΕΚ 
54/Τ.Δ710.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις, αποφασί¬ 
ζουμε: 

1) Καταργούμε το Ν.Π.Δ.Δ. με την επωνυμία «1 η Ενιαία 
Σχολική Επιτροπή 1ου & 2ου Γυμνασίου» η οποία συστά- 
θηκε με την αριθ. 5131/95 απόφαση του Περιφ/κού Δ/ 
ντή Πέλλας. 

2) Συστήνουμε ίδιο Νομικό Πρόσωπο με την επωνυμία 
«1η Σχολική Επιτροπή 1ου Γυμνασίου Κρ. Βρύσης». 

3) Σκοπός του Ν.Π. είναι: 

α) η διαχείριση των πιστώσεων που διατίθενται για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 


β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την ανεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη μέτρων που κρίνονται αναγκαία για τη στή¬ 
ριξη της διοικητικής λειτουργίας της μονάδας. 

4) Το Ν.Π. με την επωνυμία 1η Σχολική Επιτροπή 1ου 
Γ υμνασίου Κρ. Βρύσης διοικείται από δμελές διοικητικό 
συμβούλιο αποτελούμενο από: 

α) Από 2 Δημοτικούς Συμβούλους, που ορίζονται από το 
Δ.Σ. εκ των οποίων ο ένας θα είναι ο Πρόεδρος του Ν.Π. 

β) Από τον εκάστοτε Δ/ντή του 1ου Γυμνασίου. 

γ) Από έναν εκπρόσωπο του συλλόγου γονέων και κηδε¬ 
μόνων του 1 ου Γ υμνασίου. 

δ) Από έναν εκπρόσωπο των μαθητικών κοινοτήτων του 
1ου Γυμνασίου. 

5) Η θητεία των μελών του Δ.Σ. ακολουθεί τη Δημοτική 
περίοδο. 

6) Πόροι του Ν.Π. είναι: 

α) Η μηνιαίως (κατά τον παρόντα χρόνο) εισφορά του 
Δήμου ξτου 12% των 2/3 της τακιτικής επιχορήγησης 
όπως προβλέπεται από τις διατάξεις του ισχύοντος άρ¬ 
θρου 25 του Ν. 1828/89 αναλογικά σύμφωνα με τον 
αριθμό των μαθητών αφού υφίσταται και δεύτερο Νομικό 
Πρόσωπο ή σύμφωνα με την εκάστοτε νομοθεσία επιχο¬ 
ρήγησης σε περίπτωση τροποποίησης του Ν. 1828/89 
του άρθρου 25. Γίνεται μνεία ότι ανάλογη εισφορά θα 
έχουν και οι ΟΤΑ και οι όμορες Κοινότητες των οποίων οι 
μαθητές φοιτούν σε Σχολικές μονάδες του Δήμου μας και 
σύμφωνα με τις διατάξεις (παρ. 3 άρθ. 5 του Νόμου 1828/ 
89) η τακτική επιχορήγηση πραγματοποιείται, υπολογίζε¬ 
ται επί του πληθυσμιακού δεδομένου απογραφών. 

β) Η ετήσια επιχορήγηση του Κράτους. 

γ) Οι προαιρετικές επιχορηγήσεις του ΟΤΑ της έδρας 
και των όμορων Κοινοτήτων δεδομένου ότι το 12% των 
2/3 της τακτικής οικονομικής ενίσχυσης θεωρείται υπο¬ 
χρεωτική. 

δ) Κάθε είδους εισφορές, δωρεές, κληρονομιές, κλη¬ 
ροδοσίες κ.λπ. 

ε) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

στ) Πρόσοδοι από την περιουσία του (κινητή και ακί¬ 
νητη). 

ζ) Περιουσία από Δωρεές ημεδαπών και Ελλήνων απο¬ 
δήμων. 

7) Το Ν.Π. εκπροσωπείται στα δικαστήρια και σε κάθε 
δημόσια αρχή ως και σε τράπεζες Π.Δ.Δ. και ΝΠΙΔ από τον 
Πρόεδρο και όταν αυτός απουσιάζει ή κωλύεται από τον 
Αντιπρόεδρο ή τον ορισθησόμενο δΓ αποφάσεως του Δ.Σ. 

8) Ακροτελεύτιο άρθρο, κάλυψη δαπάνης. 

Από τις διατάξεις αυτής της δαπάνης δεν προκαλείται 
δαπάνη σε βάρος του προϋπολογισμού του Δήμου για το 
τρέχον έτος και για τα επόμενα έτη. 



Έδεσσα, 12 Νοεμβρίου 1996 

Με εντολή Γεν. Γραμ. Περιφέρειας 
ΓΕΩΡΓΙΟΣ ΚΕΡΑΣΙΔΗΣ 


Αριθ. 5 


(7) 


Σύσταση Νομαρχιακής Επιχείρησης στο Ν^ Σάμου με την 
επωνυμία «ΝΟΜΑΡΧΙΑΚΗ ΕΠΙΧΕΙΡΗΣΗ ΑΝΑΠΤΥΞΗΣ 
ΝΟΜΟΥ ΣΑΜΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΣΑΜΟΥ 

Έχοντας υπόψη: 
α) Την οικονομοτεχνική μελέτη, 
β) τις διατάξεις των παρ. 7, 8, 9, 10 και 18 του άρθρου 
21 του Ν. 2218/94 όπως αυτός συμπληρώθηκε απο το Ν. 
2240/94 και τα Π.Δ. 30/96 και 331 /96, 
γ) τςι διατάξεις των άρθρων 28 και 274 παρ. 2, 5,6 7 8 
του Π.Δ. 323/1989 και το άρθρο 29Α του Ν. 2081/92, 
αποφασίζει ομόφωνα: 

1 Συνιστά με την παρούσα αμιγή Νομαρχιακή επιχεί¬ 
ρηση με την επωνυμία «ΝΟΜΑΡΧΙΑΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΝΟΜΟΥ ΣΑΜΟΥ» ως ίδιο Νομικό Πρόσωπο 
Ιδιωτικού Δικαίου, το οποίο διέπεται από τις διατάξεις των 
άρθρων 75 παρ. 1 και άρθρο 76 παρ. 1, 2, 3 του Π.Δ. 
30/96 και αυτές του Π.Δ. 331/96. 

2 Έδρα της εταιρείας ορίζεται η πόλη της Σάμου του 
Νομού Σάμου. Γραφεία ή χώροι άσκησης των δραστηριο¬ 
τήτων της επιχείρησης μπορούν να ιδρυθούν και να ει- 
τουργήσουν σε άλλες πόλεις της περιφέρειας του Νομού 
Σάμου, με απόφαση του Διοικητικού Συμβουλίου που θα 
καθορίζει τους ιδιαίτερους όρους εγκατάστασης και λει¬ 
τουργίας τους, καθώς και τη έκταση της δικαιοδοσίας 

τους. 

3. Σκοπός της Εταιρείας είναι: 

α. Καθορισμός οδών, πλατειών, ακτών και άλλων ανοι¬ 
κτών και κοινόχρηστων χώρων. 

β. Αξιοποίηση προγραμμάτων επιχορηγούμενων από 
κοινοτικούς ή άλλους διεθνείς φορείς σχετικά με την προ¬ 
στασία και ανάδειξη του περιβάλλοντος, 
γ. Εξυγιάνσεις δημοσίων χώρων. 

δ. Ευαιστητοποίηση των πολιτών σε θέματα καθαριότη¬ 
τας και προστασίας του περιβάλλοντος. 

ε. Για την πραγματοποίηση του σκοπού της η εταιρεία 
μπορεί να συμβάλλεται με νομικά και φυσικά πρόσωπα^ 
στ. Να εκδίδει και διαθέτει πληροφοριακό υλικό σχετικά 
με τα θέματα της προστασίας του περιβάλλοντος και της 
βιώσιμης ανάπτυξης. 

ζ. Να αναλαμβάνει μελέτες, έργα και εργασίες από φυ¬ 
σικά ή νομικά πρόσωπα δημοσίου και ιδιωτικού δίκαιου. 

η. Να οργανώνει ημερίδες και συνέδρια και άλλες εκδη¬ 
λώσεις σχετικές με τα παραπάνω. 

θ. Η εκτέλεση έργων και διενέργεια προμηθειών για λο¬ 
γαριασμό των Ο.Τ.Α. 

ι. Τέλος ασχολείται με το σχεδιασμό και τη σύναψη προ- 
γραμματικών συμβάσεων με το Ν. 1416/1984 όπως 

° 4 . Η διάρκεια της Εταιρείας ορίζεται σε δέκα (10) χρό¬ 
νια αρχίζει από την ημέρα δημοσίευσης στο ΦΕΚ της Νο¬ 
μαρχιακής απόφασης και λήγειτην αντίστοιχη ημερομηνία 

του έτους 2006. 


5 Η εταιρείας διοικείται από επταμελές (7) διοικητικό 
συμβούλιο που τα μέλη του μαζί με τους αναπληρωτές 
ορίζονται από το Νομαρχιακό Συμβούλιο. 

Από τα μέλη του διοικητικού Συμβουλίου ένας τουλάχι¬ 
στον είναι μέλος του Νομαρχιακού Συμβουλίου, ένας είναι 
εκπρόσωπος των εργαζομένων στην επιχείρηση αν αυτή 
απασχολεί περισσότερους από είκοσι (20) εργαζομένους 
και ένας είναι εκπρόσωπος κοινωνικού φορέα της περιο¬ 
χής. Τα υπόλοιπα μέλη είναι κάτοικοι Δήμου ή Κοινότητας 
της περιφέρειας του Νομαρχιακού Συμβουλίου που έχουν 
πείρα ή γνώσεις ή απαιτούμενα προσόντα σχετικά με το 
αντικείμενο της επιχείρησης. 

6. Το Διοικητικό Συμβούλιο στέλνει όλες τις αποφάσεις 
του στη Νομαρχιακή Αυτοδιοίκηση. 

Οι αποφάσεις του Δ.Σ. της επιχείρησης εγκρίνονται από 
το Νομαρχιακό Συμβούλιο αν αφορούν. 

α. Την ψήφιση του προϋπολογισμού της επιχείρησης 
και τις μεταβολές του. 

β. Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα, 
γ. Τη διάθεση των καθαρών κερδών, 
δ. Την επέκταση των εγκαταστάσεων της επιχείρη¬ 
σης. 

Η έγκριση των αποφάσεων του Δ.Σ. της επιχείρησης 
από το Νομαρχιακό Συμβούλιο γίνεται μέσα σε αποκλει¬ 
στική προθεσμία ενός (1) μηνός από τότε που θα του κοι¬ 
νοποιηθούν οι αποφάσεις αυτές. Αν περάσει η προθεσμία 
αυτή χωρίς να έχει εκδοθεί απόφαση του Νομαρχιακού 
Συμβουλίου θεωρείται ότι η απόφαση του Δ.Σ. έχει ε, " ρι- 
θεί. 

7. Το κεφάλαιο της εταιρείας ορίζεται στο ποσό των 
3 000 000 δρχ. και εισφέρεται εξ ολοκλήρου από τη Νο¬ 
μαρχιακή Αυτοδιοίκηση. Πόροι της επιχείρησης είναι τα 
έσοδα από την άσκηση της δραστηριότητάς της, οι πρόσο¬ 
δοι από την περιουσία της, δάνεια, κληρονομιές, εισφο¬ 
ρές, δωρεές και λοιπές επιχορηγήσεις. 

8. Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη διαχείριση της Νομαρχιακής Αυτοδιοί¬ 
κησης. Το οικονομικό έτος της διαχείρισης των επιχειρή¬ 
σεων συμπίπτει με το ημερολογιακό έτος. 

9. Με απόφαση του Δ.Σ. της επιχείρησης που εγκρίνε- 
ται από το Νομαρχιακό Συμβούλιο, τα καθαρά κέρδη που 
προκύπτουν από τη διαχείριση, μετά την αφαίρεση των 
αποσβέσεων και τη δημιουργία του απαραίτητου αποθε- 
ματικού μπορεί να διατίθενται για τη βελτίωση ή την επέ¬ 
κταση των εγκαταστάσεων της επιχείρησης ή να διατίθε¬ 
νται στη Νομαρχιακή Αυτοδιοίκηση για την εκτέλεση κοι- 
νοφελών έργων. 

10. Η ταμιακή υπηρεσία της επιχείρησης είναι ανεξάρ¬ 
τητη από την ταμιακή υπηρεσία της Νομαρχιακής Αυτο¬ 
διοίκησης. Ο τακτικός διαχειριστικός έλεγχος της επιχεί¬ 
ρησης γίνεται από δύο ελεγκτές που έχουν τα τυπικά προ- 

σόντα του Νόμου. 

11. Η επιχείρηση διαλύεται: 
α. Με απόφαση του Νομαρχιακού Συμβουλίου, 
β. Με τη συμπλήρωση του χρόνου διάρκειάς της. 
γ. Σε περίπτωση πτώχευσης της εταιρείας. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Νομαρ- 

χιακό Συμβούλιο. Στην εκκαθάριση διεκπεραιώνονται οι 
εκρεμμείς υποθέσεις, εισπράττονται οι απαιτήσεις, ρευ- 
στοποιείται η περιουσία και πληρώνονται τα χρέη της επι¬ 
χείρησης. Το υπόλοιπο περιέρχεται στη Νομαρχιακή αυτο¬ 
διοίκηση. 

12. Μεταβατική διάταξη: 

Το πρώτο Δ.Σ. της εταιρείας απαρτίζεται από τους: 

1. Σάμιο Ιωάννη, Πρόεδρο. 

2. Ρουσσάκη Αντώνιο, Αντιπρόεδρο. 

3. Μητσίνη Δημήτριο, Ταμία. 

4. Σιγανό Εμμανουήλ, Μέλος. 

5. Χατζήανδρέου Δημήτριο, Μέλος. 

6. Κουτσούρη Νικόλαο, Μέλος. 

7. θαλασσινό θαλασσινό, Μέλος. 

Παοαγιάννη Ιωάννη, Αναπληρωματικός. 

Αναγνώστου Αθανάσιος, Αναπληρωματικός, 
θάνος Στυλιανός, Αναπληρωματικός. 

Κυριαζής Κων/νος, Αναπληρωματικός. 

13. Η παρούσα απόφαση επιβαρύνει τους ίδιους πό¬ 
ρους της Νομαρχιακής Αυτοδιοίκησης που είναι ενταγμέ- 
νοι στον προϋπολογιμό του φορέα 071/ΚΑΕ 2590 με 
3.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Μαρτίου 1996 
Ο Πρόεδρος 

ΓΕΩΡΓΙΟΣ ΓΕΩΡΓΙΑΔΗΣ 
-♦- 

Αριθ. ΕΡ1179 < 8 > 

Προσθήκη στην παράγραφο 1 του άρθρου 3 του κανονι¬ 
σμού του ΚΑΦ Λιμένων Χανιών - Σούδας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΧΑΝΙΩΝ 

Σύμφωνα με: 

1. Τις διατάξεις του ισχύοντος κανονισμού του ΚΑΦ Λι¬ 
μένων Χανίων - Σούδας. 

2. Το αριθ. 80053/1.7.96 έγγραφο Υπουργείο Εργα¬ 
σίας και Κοινωνικών Ασφαλίσεων περί Αρμοδιοτήτων 
πρώην Περιφερειακών Δ/ντών. 

3. Το αριθ. 152/14.6.96 έγγραφο ΚΑΦ Λιμένων Χανίων 
Σούδας με το οποίο διαβιβάζεται το πρακτικό αριθ. 840/ 
22.5.96 της ΕΡΦΛ Χανίων - Σούδας περί προσθήκης στην 
παράγραφο 1 του άρθρου 3 του κανονισμού του ΚΑΦ Λι¬ 
μένων Χανίων - Σούδας, αποφασίζουμε: 

Εγκρίνουμε την προσθήκη στην παράγραφο 1 του άρ¬ 
θρου 3 του ισχύοντος κανονισμού λειτουργίας διοίκησης 
παροχών του ΚΑΦ Λιμένων Χανίων — Σούδας όσον αφορά 
τις αρμοδιότητες του ΚΑΦ (Απόφαση Υπ. Εργασίας 
124421/716 Π.Ε. δημοσ. στο ΦΕΚ 350 Β/1969) ώστε να 
παρέχει εγγύηση και εξόφληση των δανείων που χορηγού¬ 
νται από το ΛΠΦΛ για την αγορά μηχανικών μέσων φορτ/ 
σεων και εργαλείων. 

ΑΡΘΡΟ 3 

1. 

10. Το ΚΑΦ Λιμένων Χανίων - Σούδας εγγυάται την 
εξόφληση δανείων που χορηγούνται από το Λογαριασμό 
Προστασίας Φορτ/τών Λιμενεργατών (ΛΠΦΛ), για την 
αγορά μηχανικών μέσων φορτοεκφορτώσεων και εργα¬ 
λείων, παραιτούμενο του δικαιώματος της ενστάσεως της 
διζήσεως (άρθ. 855 Α.Κ.). 


Η ανωτέρω αποόφαση δε βαρύνει τον Κρατικό Προϋπο¬ 
λογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 31 Οκτωβρίου 1996 

Ο Περιφ/κός Δ/ντής 
ΜΑΤΘΑΙΟΣ ΦΡΑΪΔΑΚΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην κοινή απόφαση των Υπουργών Οικονομικών και 
Γεωργίας με αριθ. 3013428/1114/0098 (Κωδικοί αριθμοί 
εμφιαλωτηρίων) που δημοσιεύθηκε στο ΦΕΚ 549/Β/9 
Ιουλίου 1996, γίνονται οι εξής διορθώσεις: 

1) Στη σελίδα 5893 στο Παρ/μα 2 στην 4η στήλη, 3η 
σειρά από πάνω, το εσφαλμένο «1/94 ΧΥ Χαλκίδας» στο 
οθρό «1/86ΧΥ Χαλκίδας». 

2) Στη σελίδα 5895 στο Παρ/μα 2 1η στήλη 3η σειρά 
από πάνω το εσφαλμένο «ΠΔΣ/32 — 0491/96», στο ορθό 
«ΠΔΣ/34 - 0491/96» και 

3) Στη σελίδα 5895 στο Παρ/μα 2 1η στήλη 4η σειρά 
από πάνω το εσφαλμένο «ΠΔΣ/32 — 0492/96» στο ορθό 
«ΠΔΣ/34 - 0492/96» 

(Από το Υπουργείο Οικονομικών) 

- ♦ - 

( 10 ) 

Στο ΦΕΚ 802/3.9.96 (τ.Β') στο οποίο δημοσιεύθηκε η 
αριθ. 2324.4/1/96/16.8.96 απόφαση του Υπουργού 
Εμπορικής Ναυτιλίας με θέμα «κύρωση Συλλογικής Συμ- 
βάσεως Πληρωμάτων Μεσογειακών Φορτηγών Πλοίων 
από 501 έως 3.000 κ.ο.χ. ή 801 έως 4.500 ΤΟΥ/», γίνονται 
οι εξής διορθώσεις: 

Στη σελίδα 8439 α) στην α'. στήλη ο αριθμός της από¬ 
φασης από το εσφαλμένο «2324» στο ορθό «2324.4/1/ 
96». 

β) Στη β'. στήλη στον τελευταίο στίχο της παρ. 8 από το 
εσφαλμένο «αυτόι» στο ορθό «αυτοί». 

Στη σελίδα 8440 στην α'. στήλη στον πίνακα «ΒΑΣΙΚΟΙ 
ΜΙΣΘΟΙ ΑΠ01.1.1996 - 31.12.1996» στο Δ. Ηλεκτρολό¬ 
γος (1) στη στήλη «Δια πλο'ια από 801-1550 ΤΟΥ/», προ¬ 
στίθεται ο αριθμός «174.060», στη στήλη «Δια πλοία από 
1501 - 2.500 ΤΟΥ/, προστίθεται ο αριθμός «189.935» και 
στη στήλη «Δια πλοία από 2.501 6 4.500 ΤΟΥ/», προστίθε¬ 
ται ο αριθμός «209.410». 

Στη σελίδα 8445 στον πίνακα Β. «ΠΙΝΑΚΑΣ ΥΠΕΡΩ- 
ΡΙΑΚΗΣ ΑΜΟΙΒΗΣ» από το εσφαλμένο «Για πλοία από 
1500 - 2.500 τόν. ΟΥ/ στο ορθό «Για πλοία από 1501 - 
2.500 τον ϋνν». 

Στη σελίδα 8447 στη β'. στήλη στον όγδοο στ'ιχο της 
παρ. (Ια) μεταξύ των λέξεων «εργασία» και «εφ' όσον», 
προστίθεται η λέξη «αυτή». 

Στη σελίδα 8448 στην α'. στήλη α) στον έβδομο στ'ιχο 
της παρ. (β) μεταξύ των λέξεων «παρούσα» και «προκειμέ- 
νου», προστίθεται η λέξη «όρια», β) στον τέταρτο στίχο της 
παρ. ια) από το εσφαλμένο «ίσιο» στο ορθό «ίδιο». 

Στη σελίδα 8449 α) στην α'. στήλη στον έκτο στίχο της 
παρ. (κγ) από το εσφαλμένο «τυς» στο ορθό «τους», 
β) στη β'. στήλη στον πρώτο στίχο της παρ. 1 του άρ- 

θρου 11 από το εσφλμένο «Υπεύθυνος» στο ορθό «Υπεύ¬ 
θυνοι». 

Στη σελίδα 8450 στη β’. στήλη ο αριθμός της τελευ¬ 
ταίας παραγράφου του άρθρου 12 από το εσφαλμένο «2» 
στο ορθό «12». 

Στη σελίδα 8452 1) στην α' στήλη α) προστίθεται το άρ¬ 
θρο 20 ως εξής: 

«Άρθρο 20 

ΕΠΙΛΥΣΗ ΣΥΛΛΟΓΙΚΩΝ ΔΙΑΦΟΡΩΝ 

1. Κάθε συλλογική διαφορά που προκύπτει ανάμεσα 
στις οργανώσεις που συνάπτουν αυτή τη συμφωνία σχε¬ 
τικά με την εφαρμογή και ερμηνεία των όρων αυτής εδώ 
της Συλλογικής Σύμβασης, επιλύεται με διαιτησία, όπως 
ορίζεται στο Συμφωνητικό της 7ης Δεκεμβρίου 1956 για 
τη σύνθεση και λειτουργία των Διαιτητικών Επιτροπών. 

2. Δίκες που εισάγονται στα πολιτικά δικαστήρια από 
μέλη των συμβαλλομένων οργανώσεων για κρίση σε ζητή¬ 
ματα για τα οποία εκρεμεί διαιτησία σύμφωνα με την παρ. 


1 αυτού του άρθρου, αναβάλλονται μέχρι την έκδοση της 
απόφασης διαιτησίας» 

β) από το εσφαλμένο «Αρθρο 20» στο ορθό «Αρθρο 21». 

2) στη β\ στήλη α) στην παρ. Ε του άρθρου 22 μεταξύ 
των λέξεων «πιστοποιητικού και «για», προστίθεται η λέξη 
«ικανότητας» β) στην παρ. ΣΤ (ζ) διαγράφονται οι λέξεις 
«φυλακής γέφυρας» και γράφεται η λέξη «μηχανής». 

γ) στον τίτλο της παρ. Η 1) διαγράφεται η λέξη «ΜΗΧΑ¬ 
ΝΗΣ» και γράφεται η λέξη «ΜΗΧΑΝΟΣΤΑΣΙΟΥ» 

2)στην παρ. (θ) από το εσφαλμένο «ΑΔΣΕΝ» στο ορθό 
«ΑΣΔΕΝ». 

Στη σελίδα 8453 στην α . στήλη α) στον έκτο στίχο της 
παρ. 3 του άρθρου 23 το εσφαλμένο «υπογράψουν» στο 
ορθό «υπογράφουν». 

β) ο αριθμός της τελευταίας παραγράφου του ίδιου άρ¬ 
θρου από το εσφαλμένο «5» στο ορθό «4». 

(Από το Υπουργείο Εμπορικής Ναυτιλίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΔΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312| 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

| ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ .Ε.Κ. 

5225761 ΘΕΣΣΑΛΟΝΙΚΗ ~ 

5230841 25 ης Μαρτίου 21 Τ.Κ. 541 00 (03' 

5225713 ΠΕΙΡΑΙΑΣ 

5249547 Ν ικήτα 6-8 Τ. Κ. 185 31 

5239762 ΠΑΤΡΑ (° 6 

5248141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (06 

ΚΟΜΟΤΗΝΗ (05 

5248320 Δημοκρατίας 1 Τ.Κ. 691 00 _ 


5248320 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


-Μέχρι 16 σελίδες 100 δρχ. , , 

- Από 16 σελίδες και άνω προσαύξηση 100 δρχ. ανά 8σέλιδο η μέρους αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος _ 2531 _ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.τλ.) 30.000 δρχ. 1.500 δρχ. 

Β'(Υπουργικές αποφάσεις κ.τλ.) ^.υυυ ^ 

Γ (Διορισμοί, απολύσεις κ.τλ. Δημ. Υπάλληλων) 10.000 >· 

Δ' (Απαλλοτριώσεις, πολεοδομία κτλ.) ^0.000 ” 1 250 »» 

Αναπτυξιακών Πράξεων (Τ.Α.Π.Σ.) 25.000 ■> 1.250 ^ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 » 

Παράρτημα (Πίνακες επιτυχόντων διαγωνισμών) 5.000 » 

Δελτίο Βιομηχανικής Ιδιοκτησίας (Δ.Ε.Β.Ι) 10.000 · 500 » 

Ανωτάτου Ειδικού Δικαστηρίου (Α.Ε.Δ.) 3.000 » 

Ανωνύμων Εταιρειών & Ε.Π.Ε. 1»-0 » . ^ . 

Προκηρύξεων Α.Σ.Ε.Π. __;---Ε- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. | 120 000 » _ _1 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. , 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του Τ - 

ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο τοποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επ ιταγές και χρηματικά γραμμάτια δεν γίνονται δεκτά. __ 

" Οι υπηρεσίες κοινού λειτουργούν καθημερινά από 0&00 έως 13.30'__ 






